கேள்வி: துருவ் ராட்டி - துவக்ககால வாழ்க்கையும் கல்வியும் பற்றி நீங்கள் என்ன அறிந்துள்ளீர்கள்?
பதில்: ராட்டி இந்தியாவின் அரியானா மாநிலத்தில் ஒரு இந்து ஜாட் இன மக்கள் குடும்பத்தில் பிறந்தார். அரியானாவில் தனது பள்ளிக் கல்வியை முடித்த இவர் ஜெர்மனியில் உயர் கல்வியைப் பயிலச் சென்றார். ஜெர்மனியின் ராட்டி கார்ல்ஸ்ரூஹே பொறியியல் கல்லூரியில் இயந்திரப் பொறியியல் தனது இளநிலைப் பட்டம்ப் பெற்றார். அதைத் தொடர்ந்து அதே கல்லூரியில் புதுப்பிக்கத்தக்க ஆற்றல் துறையில் முதுநிலை பட்டம் பெற்றார்.
கேள்வி: துருவ் ராட்டி - தொழில் பற்றி விளக்கவும்.
பதில்: ராட்டி முதன்மையாக அவரது அரசியல் காணொளிகளுக்காக அறியப்படுகிறார். அதில் முக்கியமாக உண்மைச் சரிபார்ப்பு மற்றும் விளக்கமளிக்கும் உள்ளடக்கம் கொண்டதாக உள்ளது. ''திபிரிண்ட்'' இன் கூற்றின்படி, யூடியூப்பை ஒரு அரசியல் தளமாகப் பயன்படுத்திய முதல் இந்திய பயனர்களில் இவர் ஒருவர். 2013 இல் பயண காணொளிகளை பதிவேற்றத் தொடங்கினார் ஆனால் 2013 ஆம் ஆண்டின் இறுதியில் இவர் அரசியல் மற்றும் சமூக தலைப்புகளில் கவனம் செலுத்தத் தொடங்கினார். இவரது தீவிர உள்ளடக்கத்துடன், ராட்டி ''பீ நியூஸ்'' என்ற நையாண்டியான "போலி செய்தி" பிரிவைத் தொடங்கினார். கூடுதலாக, 2017 முதல் 2020 ஆம் ஆண்டின் முற்பகுதி வரை, ராட்டி ''திபிரிண்ட்'' இற்காக கருத்துப் பத்திகளை எழுதினார். 2018 பாஜக-ஆம் ஆத்மி மோதல் பற்றிய ராட்டியின் விவரிப்பு ஒருதலைப்பட்சமாகவும் பாதி கதையாகவும் கருதப்பட்டது. 2020 சூலையில், ராட்டி ''துருவ் ரதீ வ்லோக்ஸ்'' என்ற மற்றொரு யூடியூப் வலையோடையைத் தொடங்கினார். அதில் இவர் தனது சர்வதேசப் பயணப் பதிவுகளைப் பகிர்ந்து கொண்டார். ராட்டி தனது பயண காணொளிகளுக்கு மேலதிகமாக, டிடபிள்யூ டிராவல் ஆஃப் டாய்ச் வெல்லே மற்றும் டிகேட் வித் துருவ் ஆப் நெற்ஃபிளிக்சு உள்ளிட்ட பல்வேறு நிகழ்ச்சிகளைத் தொகுத்து வழங்குகிறார். இவர் ''மகாபாரத் வித் துருவ் ராட்டி'' எனப்படும் ஒரு நிகழ்ச்சியை சுபாட்டிபையில் தொகுத்து வழங்குகிறார். 2022 பெப்ரவரி நிலவரப்படி, ராட்டி 30-வினாடிகள் கால நீளம் கொண்ட உண்மை காணொளிகளைப் பகிர ஒரு ஷாட்ஸ் என்னும் குறும்பட ஓடையைத் தொடங்கினார். 2022 செப்டம்பரில், பாக்கித்தான் அமைச்சரவை நெருக்கடி குறித்து இவர் வெளியிட்ட காணொளியை இந்தியாவின் தகவல் மற்றும் ஒலிபரப்பு அமைச்சகம் தடுத்ததால் இவர் சர்ச்சையை எதிர்கொண்டார். அந்த காணொளியில் இந்தியாவின் சிதைந்த வரைபடம் இருப்பதாகவும், அதில் காஷ்மீர் சில பகுதிகள் பாக்கித்தானின் பகுதியாக சித்தரிக்கப்பட்டுள்ளதாகவும் அல்லது சர்ச்சைக்குரியதாக இருப்பதாகவும் அமைச்சகம் கூறியது. 2023 மார்ச்சில், இவர் "குளிர் பானங்களின் இருண்ட பக்கம்" என்ற தலைப்பிலான காணொளிக்காக டாபர் பதிப்புரிமை மீறல் குற்றச்சாட்டுகளை எதிர்கொண்டார். ஒரு உத்தரவில், கல்கத்தா உயர் நீதிமன்றம் காணொளியை நீக்க சமூக ஊடக தளங்களுக்கு உத்தரவிட்டது. இவர் இந்தியாவில் இருந்திருந்தால் பாஜக அரசால் கைது செய்யபட்டிருப்பார் என்று சில பார்வையாளர்கள் பின்னூட்டம் இடுகின்றனர். 2024, ஏப்ரல், 18 அன்று, தமிழ், தெலுங்கு, பெங்காலி, மராத்தி, கன்னடம் ஆகிய ஐந்து இந்திய மொழிகள் ஒலிச்சேர்க்கை வெளியிடுவதில் கவனம் செலுத்தும் ஐந்து புதிய யூடியூப் வலையோடைகளை ராட்டி அறிவித்தார்.
கேள்வி: துருவ் ராட்டி - தனிப்பட்ட வாழ்க்கை பற்றி விளக்கவும்.
பதில்: ராட்டி ஜெர்மனியில் வசிப்பவர். 2024 நவம்பரில், ராட்டி ஆஸ்திரியாவின் வியன்னாவில் உள்ள பெல்வெடெரே அரண்மனையில் தன் நீண்டகால காதலியான ஜூலி எல். பி. ஆரை மணந்தார் .
கேள்வி: துருவ் ராட்டி - ஊடகங்களில் பற்றி தகவல் சொல்.
பதில்: 2023 இல், இவர் டைம் (இதழ்) டைம் 100 பட்டியலில் சேர்க்கப்பட்டார்.